ກອງປະຊຸມໂຣກ AIDS ສິ້ນສຸດລົງ ດ້ວຍການເພັ່ງເລັງໃສ່ ການຄົ້ນຄ້ວາ ແລະຄວາມກ້າວໜ້າ (ວີດີໂອພາສາລາວ/ອັງກິດ)
ຄວາມກ້າວໜ້າທີ່ໄດ້ສ້າງມາ ມີຮວມທັງ ການປັບປຸງ ໃຫ້ດີຂຶ້ນ ວິທີການກວດ ແລະປິ່ນປົວພະຍາດ ພ້ອມທັງຄວາມເຂົ້າໃຈ ທີ່ດີຂຶ້ນ ກ່ຽວກັບໂຣກນີ້.
ໃນໄລຍະ 20 ປີ ກອງປະຊຸມໂຣກ AIDS ສາກົນ ( ໄດ້ຂະຫຍາຍໂຕ ໃຫຍ່ຂຶ້ນ ຈາກກອງປະຊຸມນັດທຳອິດ ທີ່ມີນັກວິທະຍາສາດ ປະມານ 2000 ຄົນ ເຂົ້າຮ່ວມໃນປີ 1985 ທີ່ນະຄອນແອັດ ແລນຕາ ລັດຈໍເຈຍ ມາເປັນກອງປະຊຸມ ທີ່ມີທັງນັກວິທະຍາ ສາດ, ນັກເຄື່ອນໄຫວ ແລະພວກທີ່ຕິດເຊື້ອໄວຣັສ HIV ຫລື ເຊື້ອໂຣກ AIDS ເຂົ້າຮ່ວມເຖິງ 12,000 ຄົນໃນປີນີ້ ກອງ ປະຊຸມຄັ້ງຫລ້າສຸດທີ່ຈັດຂຶ້ນທີ່ນະຄອນ Melbourne ປະເທດ Australia ແມ່ນໄດ້ກວມເອົາຫລາຍໆຫົວຂໍ້ຕ່າງກັນ ຈາກຕັ້ງ ແຕ່ເລື້ອງວິທະຍາສາດແທ້ໆ ໄປຫາບັນຫາທາງສັງຄົມ ຜູ້ສື່ ຂ່າວວີໂອເອ Anita Powell ມີລາຍງານສະຫລູບກອງປະຊຸມ ຊຶ່ງດາຣາຈະນຳມາສະເໜີທ່ານ ທີ່ກອງປະຊຸມໂຣກ AIDS ສາກົນປີນີ້ ມີບັນຍາກາດຂອງການສະເຫລີມສະຫລອງຄຽງຄູ່ໄປ ກັບ ການສົນທະນາຫາລືກັນຢ່າງເອົາຈິງເອົາຈັງ ກ່ຽວກັບວິທະຍາສາດແລະເທັກໂນໂລຈີ ຜູ້ເຂົ້າຮ່ວມປະຊຸມ ຈຳນວນ 12 ພັນຄົນ ແມ່ນມີຫລາຍເຫດຜົນທີ່ພາໃຫ້ມີຄວາມຮູ້ສຶກດີໆ ໃນໄລຍະພຽງ 20 ປີ ໂຣກນີ້ໄດ້ຫັນປ່ຽນຈາກເປັນຄືກັນກັບຄຳພິພາກສາຊີວິດ ໄປເປັນວິຖີ ການດຳລົງຊີວິດແບບນຶ່ງ ຈຳນວນການຕິດເຊື້ອ HIV ລາຍໃໝ່ໆໃນທົ່ວໂລກ ກໍໄດ້ລຸດລົງ ສູ່ລະດັບຕ່ຳສຸດ ໃນຮອບ 10 ປີ ເຊັ່ນດຽວກັນກັບຈຳນວນການຕາຍທີ່ພົວພັນກັບໂຣກເອດສ໌ ຜົນສຳເລັດດັງກ່າວນີ້ແມ່ນໄດ້ບັນລຸມາ ໂດຍການປະຕິວັດສອງຢ່າງຄວບຄູ່ກັນໄປ: ຄວາມກ້າວໜ້າທາງດ້ານວິທະຍາສາດທີ່ໄດ້ນຳເອົາມັນສະໝອງທີ່ດີທີ່ສຸດຂອງໂລກ ມາຮ່ວມກັນຄົ້ນຄ້າຫາວິທີການປິ່ນປົວທີ່ດີຂຶ້ນ ແລະການຫັນປ່ຽນທາງດ້ານສັງຄົມ ທີ່ໄດ້ປ່ຽນແປງແນວ ຄິດແລະການເວົ້າລົມກັນກ່ຽວກັບບັນຫາສຳຄັນໆ ເຊັ່ນເລື້ອງເຊັກສ໌ ບັນຫາທາງເພດ ຄວາມບໍ່ສະເໝີພາບ ຄວາມຮຸນແຮງ ແລະການສຶກສາ ຄວາມກ້າວໜ້າທາງດ້ານການແພດທີ່ສົນທະນາຫາລືກັນໃນກອງປະຊຸມປີນີ້ ແມ່ນຮວມທັງ ການປັບປຸງໃຫ້ດີຂຶ້ນ ໃນດ້ານການກວດແລະປິ່ນປົວ ແລະຢາເມັດ ທີ່ອາດສາມາດຊ່ວຍ ປ້ອງກັນການຖ່າຍທອດເຊື້ອ HIV ເທັກໂນໂລຈີ ທີ່ເອີ້ນວ່າ Pre-exposure Prophylaxis ຫລື PrEp ແມ່ນໄດ້ຄອບງຳການສົນທະນາທາງວິທະຍາສາດ ຫລັງຈາກທີ່ຜົນການສຶກສາ ຂອງວາລະສານ Lancet ພົບວ່າຢາໃໝ່ທີ່ຊື່ Truvada ນັ້ນ ມີປະສິດທິຜົນຫລາຍຮອດ 75% Dr James Rooney ຈາກບໍລິສັດ Gilead Sciences ຜູ້ຜະລິດຢາ Truvada ອະທິບາຍ ກ່ຽວກັບວ່າ ຫລັກສູດປ້ອງກັນທີ່ເອີ້ນວ່າ "PrEP" ນັ້ນ ໃຊ້ໄດ້ຜົນ ແນວໃດ Dr Rooney ເວົ້າວ່າ: ຢ່າງໃດກໍຕາມ ກອງປະຊຸມຄັ້ງຫລ້າສຸດນີ້ ກໍບໍ່ໄດ້ປາດສະຈາກໂສກນາດຕະກຳຂອງມັນເອງ ບໍ່ເທົ່າມື້ກ່ອນກອງປະຊຸມເລີ້ມຕົ້ນຂຶ້ນນັ້ນ ບຸກຄົນຊັ້ນນຳໃນການຕໍ່ສູ້ ຕ້ານໂຣກ AIDS 6 ຄົນໄດ້ເສຍຊີວິດໄປ ເວລາຖ້ຽວບິນທີ່ພວກເຂົາເຈົ້າເດີນທາງມານຳ ເພື່ອໄປຮ່ວມກອງປະຊຸມນັ້ນ ໄດ້ຖືກຍິງຕົກໃນພາກຕາເວັນອອກຂອງປະເທດຢູເຄຣນ ຊຶ່ງໄດ້ພາໃຫ້ມີການ ສະແດງຄວາມໂສກເສົ້າເສຍໃຈຢ່າງສຸດຊື້ງອອກມາ ທີ່ເລີ້ມຕົ້ນດ້ວຍການຢືນຢູ່ໃນຄວາມສະຫງົບເປັນເວລານຶ່ງນາທີ ໂດຍການນຳພາຂອງທ່ານນາງ Francoise Barre-Sinoussi ປະທານສະມາຄົມໂຣກ AIDS ສາກົນ ທ່ານນາງ Barre-Sinoussi ເວົ້າວ່າ: ກອງປະຊຸມເປັນເວລານຶ່ງອາທິດຄັ້ງນີ້ ມີບຸກຄົນສຳຄັນໆຫລາຍຄົນມາຮ່ວມນຳ ໂຮມທັງອະດີດປະທານາທິບໍດີ Bill Clinton ທ່ານ Clinton ກ່າວຕໍ່ກອງປະຊຸມວ່າ: ເວົ້າໃນແງ່ນຶ່ງນັ້ນ ໂຣກລະບາດທີ່ໜ້າເສົ້າໃຈອັນນີ້ ທີ່ໄດ້ເອົາຊີວິດຜູ້ຄົນໄປ ປະມານ 39 ລ້ານຄົນ ນັບແຕ່ຕົ້ນຊຸມປີ 1980 ມານັ້ນ ແລະຍັງສືບຕໍ່ສົ່ງຜົນກະທົບຕໍ່ປະມານ 35 ລ້ານຄົນທີ່ດຳລົງຊີວິດຢູ່ກັບເຊື້ອ HIV ນັ້ນ ແມ່ນໄດ້ປ່ຽນແປງໂລກຂອງເຮົາ ກໍຄື ໂຣກ AIDS ໄດ້ເປີດເຜີຍໃຫ້ເຫັນຫລາຍໆບັນຫາທີ່ມີມາເປັນເວລາດົນນານ ເຊັ່ນເລື້ອງ ຄວາມບໍ່ສະ ເໝີພາບ ແລະຄວາມບໍ່ຍຸດຕິທຳ ການສູນເສຍຊີວິດຄົນເຫລົ່ານັ້ນເປັນຄ່າເສຍຫາຍທີ່ໃຫຍ່ມະຫາສານ ແຕ່ກໍເປັນຄ່າເສຍຫາຍ ທີ່ນັກເຄື່ອນໄຫວໂຣກ AIDS ຄົນນຶ່ງເວົ້າວ່າ ໄດ້ປູທາງໄປສູ່ໂລກ ທີ່ມີຄວາມເຂົ້າໃຈຫລາຍຂຶ້ນ ໜ້າສົນໃຈຫລາຍຂຶ້ນ ແລະມີສີສັນຫລາຍຂຶ້ນ